Ջազ ոճով

«JAZZ ոճով» (, աշխատանքային անվանումը՝ «Չորսի սիրտը», ռուս․՝ «Сердца четырёх»), ռուսական մելոդրամատիկ կատակերգական գեղարվեստական ֆիլմ, որը նկարահանել է ռեժիսոր Ստանիսլավ Գովորուխինը 2010 թվականին Քսենյա Ստեպանիչովայի պիեսի հիման վրա։

2010 թվականի օգոստոսին ֆիլմը ներկայացվել է «Պատուհան դեպի Եվրոպա» XVIII ամենամյա ռուսական կինոփառատոնում, որտեղ արժանացել է «Ոսկե նավակ» (ռուս․՝ «Золотая ладья») մրցանակին «Վիբորգյան հաշիվ» մրցութային ծրագիր առաջին տեղի համար։ 2011 թվականին ստացել է «Վիվատ, Ռուսաստանի կինո» (ռուս․՝ «Виват, кино России!») համառուսաստանյան 19-րդ կինոփառատոնի «Հանդիսատեսի համակրանք» գրան-պրին («Հանդիսատեսի համակրանք» մրցանակ) Սանկտ Պետերբուրգում։

Սյուժե 
Գլխավոր հերոսը հաջողակ երիտասարդ է, որն ունի տղամարդկային հմայք և բոլոր կանանց դուր գալու ունակություն, անկախ նրանց տարիքից և հասարակության մեջ ունեցած դիրքից։ Հերոսուհին քսանվեց տարեկան աղջիկ է, որը գլխովին նվիրվել է աշխատանքին, հիասթափվել է սիրուց և այլևս չի երազում կանացի երջանկության մասին։ Բայց... նա ծանոթանում է հերոսուու կրտսեր քրոջ ու մոր հետ, որն էլ ավելի գեղեցիկ է։ Ժամանակի ընթացքում նրանք դառնում են երիտասարդի հմայքի գերին։

Դերերում 
 Միխալ Ժեբրովսկի - Սերգեյ Վլադիմիրովիչ Սավելև, գրող (հնչյունավորել է Վիկտոր Ռակովը)
 Օլգա Կրասկո - Իրինա, ավագ դուստր, դերասանուհի
 Ելենա Յակովլևա - Վերա Դմիտրիևնա, մայր, բորտուղեկցորդուհի
 Ագլայա Շիլովսկայա - Ժենյա, կրտսեր դուստր, ուսանողուհի
 Անատոլի Բելի - դերասան
 Տատյանա Ուստինովա - Տանյա, Սերգեյի նախկին կինը, հաջողակ գրող (փաստացի՝ կամեո)
 Մարատ Բաշարով - դերասան
 Ֆեոդոր Դոբրոնրավով - ոստիկանության փոխգնդապետ
 Ռոման Կարցև - տաքսու վարորդ Օդեսայից
 Աննա Սամոխինա - ռեժիսոր Վիկտոր Իվանովիչի կինը
 Վիկտոր Սուխորուկով - Վիկտոր Իվանովիչ, ռեժիսոր
 Իրինա Սկոբցևա - Սերգեյ Սավելևիչի նախկին զոքանչը
 Օլեսյա Ժուրակովսկայա - մատուցողուհի Օդեսայի ռեստորանում

Նկարահանող խումբ
 Սցենարի հեղինակներ՝ Քսենյա Ստեպանիչևա, Ստանիսլավ Գովորուխին
 Բեմադրող ռեժիսոր՝ Ստանիսլավ Գովորուխին
 Օպերատոր՝ Ալիշեր Համիդխոջաև
 Նկարիչ՝ Վալենտին Գիդուլյանով
 Կոմպոզիտոր՝ Դավիթ Գոլոշչյոկին
 Հնչյունային ռեժիսոր՝ Ալեքսանդր Պողոսյան
 Կոստյումներ՝ Ելենա Լուկյանովա
 Գրիմարարներ՝ Մարինա Ժուրավլյովա, Վլադիմիր Գուրկին
 Մոնտաժող՝ Վերա Կրուգլովա
 Ռեժիսոր՝ Դարյա Շումակովա
 Պրոդյուսերներ՝ Ստանիսլավ Գովորուխին, Ալեքսանդր Պրոսյանով

Ստեղծում 
Կինոնկարի հեղինակ, ռեժիսոր Ստանիսլավ Գովորուխինի կարծիքով՝ «կինոժապավենն իր ոճով ու ոգով հիշեցնում է ջազ»։ Մեկնաբանելով ֆիլմի անվանումը՝ նա պարզաբանել է․ Ես ընդհանրապես սիրում եմ միայն դասական երաժշտություն և ջազ։ Իսկ այս ֆիլմը նկարահանվել է հենց ջազի ոճով։ Երբ ինչ-որ գործիք իր վրա է վերցնում առաջնորդությունը և կատարում սոլո։

Երաժշտություն 
Ֆիլմի ջազային կոմպոզիցիաների հիմքում ընկած են․
 «Звать любовь не надо» (երգ «Իմ սեր» ֆիլմի համար, որի երաժշտությունը գրել է Իսահակ Դունաևսկին, տեքստը՝  Անատոլի դ'Ակտիլը, 1940) — երգում է դերասանուհի Ագլայա Շիլովսկայան,
 «My melancholy baby» (երաժշտության հեղինակ՝ Ernie Burnett, տեքստի հեղինակ՝ George A. Norton, 1912 թվական) — «Դավիթ Գոլոշչյոկինի անսամբլ», վոկալը՝ Այրին Բուշեի (Airin Bushe) («Սանկտ Պետերբուրգի սաքսոֆոններ» նվագախմբի (ղեկավար՝ Գենադի Գոլոշչյոկին) մենակատար),
 «Неудачное свидание» («Անհաջող ժամադրություն», երաժշտությունը՝ Ալեքսանդր Ցֆասմանի, տեքստը՝ Բորիս Տիմոֆեևի, 1937) — հնչում է որպես ֆոնային երաժշտություն,
 «Stardust» («Աստղային փոշի») (ամերիկացի կոմպոզիտոր Հոուգի Կարմայքլի (Hoagy Carmichael) երգը, 1927 թվական) - հնչում է որպես ֆոնային երաժշտություն,
 «У Чёрного моря» («Սև ծովի ափին», կոմպոզիտոր Մոդեստ Տաբաչնիկովի և բանաստեղծ Սեմյոն Կիրսանովի երգը, 1951) - գլխավոր հերոս Սավելևը երգում է Միխալ Ժեբրովսկու կատարմամբ (Վիկտոր Ռակովի ձայնով),
 «Ти ж мене підманула» (ուկրաինական ժողովրդական երգ) - կատարում է «Պալմիրա» ուկրաինական անսամբլը (Օդեսա), վոկալ՝ Օլգա Լեոնենկո և Սվետլանա Ռուբանովիչ։

Մրցնակներ 
 2010 - «Ոսկե նավակ» () մրցանակ ռուսական «Պատուհան դեպի Եվրոպա» XVIII ամենամյա կինոփառատոնի «Վիբորգյան հաշիվ» մրցույթում առաջին տեղի համար։
 2011 - «Վիվատ, Ռուսաստանի կինո» XIX համառուսաստանյան կինոփառատոնի Գրան պրի (հանդիսատեսի համակրանքի մրցանակ) Սանկտ Պետերբուրգում։

Ծանոթագրություններ

Արտաքին հղումներ 
 ВИДЕО. Трейлер фильма «... в стиле JAZZ» (2010). «Вокруг ТВ» // vokrug.tv

Ռուսական ֆիլմեր
2010 ֆիլմեր
«Մոսֆիլմ» ստուդիայի ֆիլմեր
Ռուսերեն ֆիլմեր
Ռուսական մելոդրամա ֆիլմեր
Ռուսական կինոկատակերգություններ